**SLOVENŠČINA**

**Miroslav Košuta:** **Vitez na obisku**

Ustno odgovori na vprašanja:

Kaj veste o vitezih, kako so živeli? Kako bi bilo, če bi vitezi nenadoma prišli v naš svet?

Kakšen bi se jim zdel današnji svet?

*Preberi v Berilu na str. 166 Stvarna pojasnila in zvedel boš, kdo je vitez.*

* *Odpri berilo na* ***strani 166*** *in preberi o* avtorju Miroslavu Košuti. Napisal je pesmi Zaseda za medveda ali Morda tudi žabice. Miroslav Košuta se je rodil v Križu pri Trstu. Je slovenski zamejski pesnik, dramatik in prevajalec. Napisal je veliko pesniških zbirk in zbirk basni za mladino, npr. Kje stanuješ, mala miška?, Zaseda za medveda, Na Krasu je krasno, Lestev in sirček. Napisal je tudi mladinske gledališke igre, npr. Štirje fantje muzikantje, Vitez na obisku, Tri igre za glas.



Dodatna naloga: Lahko poslušaš videoposnetek intervjuja s pesnikom, ki ga najdemo v interaktivnem gradivu na [www.radovednih-pet.si](http://www.radovednih-pet.si/)

Preberi odlomek iz dramskega besedila Vitez na obisku. Gre za dramsko besedilo. Kako so taka besedila napisana? Razlago si preberi na strani 167, v okvirčku Literarnovedna pojasnila.

* Interpretativno preberi odlomek (pozoren bodi na glasove oseb v besedilu) ali poslušaj avdioposnetek, ki ga najdemo v interaktivnem gradivu na

[www.radovednih-pet.si](http://www.radovednih-pet.si/)

Razmisli, če ti je bilo besedilo všeč in zakaj. Bi si želeli, da tudi tebe obišče vitez? Zakaj?

* *Ponovno branje*

**Berilo, str. 166, 167,** poišči besede, ki jih ne razumeš.

- Ustno odgovori na vprašanja:

*Katere književne osebe nastopajo v odlomku?*

*Ali vitez ve, kaj je avto? Kako opiše vitez cestni promet?*

*Kaj naredi učiteljica, da bi bilo gostu (vitezu) v razredu prijetno?*

*Zakaj mislite, da se Peter smeji, ko Igor odgovori, da je bi Karel Veliki sin Pipina Malega?*

*Zakaj je po Petrovem mnenju zgodovina žalostinka? Bi lahko to veljalo tudi za druge šolske predmete?*

*Kaj je kraj dogajanja v odlomku (književni prostor)?*

**DRUŽBA**

**UTRJEVANJE ZNANJA**

V učbeniku za DRU **preberi** rumene okvirčke na straneh: 61, 63, 65 in 67.

Nato v zvezek za DRU **napiši** naslov **Utrjevanje znanja** in datum.

Spodnja vprašanja prepiši v zvezek in odgovore sproti zapisuj. Pomagaj si z učbenikom, zvezkom, s spletnim portalom R5 DRU.

1. Zakaj potrebujemo različne dejavnosti? Kako jih razdelimo?
2. Katere vrste gospodarskih dejavnosti poznamo?
3. Kaj so naravni viri?
4. S čim se ukvarja kmetijstvo? Katere so osnovne dejavnosti na kmetiji?
5. Kaj je značilno za industrijo?
6. Kaj je značilno za storitvene dejavnosti?
7. Katero nalogo opravljajo javne službe?

*Odgovore bomo preverili prihodnjič.* ☺

**MATEMATIKA**

**Ponavljanje in utrjevanje**

Za danes sem pripravila naloge za utrjevanje znanja, in sicer za merjenje dolžine ter deljenje s številoma 10, 100…

Naloge boš reševal/a v karo zvezek. Napiši naslov Ponavljanje in utrjevanje ter datum. Prepiši navodilo naloge in jo reši.

1. **Zapiši ustrezno mersko enoto za merjenje:**

Merske enote za dolžino so: **mm, cm, dm, m, km**.

1. debeline knjige \_\_\_\_\_\_\_\_\_\_
2. višine človeka \_\_\_\_\_\_\_\_\_\_
3. višine nebotičnika \_\_\_\_\_\_\_\_\_\_
4. dolžine mravlje \_\_\_\_\_\_\_\_\_\_
5. dolžine svinčnika \_\_\_\_\_\_\_\_\_\_
6. razdalje med kraji \_\_\_\_\_\_\_\_\_\_
7. **Vstavi ustrezen znak: <, > ali =.**

|  |  |  |  |  |
| --- | --- | --- | --- | --- |
| 3m 300dm |  | 110dm 11cm |  | 4cm 10mm |
| 6000m 6km |  | 4m 5dm 45cm |  | 20dm 20m |

1. **Pretvori v zahtevano enoto.**

|  |  |  |  |  |
| --- | --- | --- | --- | --- |
| 8 cm = \_\_\_\_\_\_ mm |  | 7 dm = \_\_\_\_\_\_ cm |  |  |
| 12 m = \_\_\_\_\_\_\_ dm |  | 9000 m = \_\_\_\_\_ km |  |  |

|  |  |  |
| --- | --- | --- |
| 1404 m = \_\_\_\_\_\_\_\_ km \_\_\_\_\_\_\_ m |  | 14 dm 8 cm = \_\_\_\_\_\_ cm |
| 210 mm = \_\_\_\_\_\_\_ cm \_\_\_\_\_\_ mm |  | 7 cm 7 mm = \_\_\_\_\_\_\_\_\_ mm |

1. Tinka je kupila tri zavoje po 2 m vrvi, štiri zavoje po 14 dm vrvi in 7 zavojev po 120 cm vrvi. Koliko **decimetrov** vrvi je kupila?

;-) Dva namiga:

1. Vse pretvori v zahtevano enoto
2. Napisati moraš 4 račune.

R:

O:

1. Ana je zbrala 400 nalepk živali, razdelila jih je na 10 kupčkov. Koliko nalepk je bilo na enem kupčku?

R:

O:

1. V knjižni omari je 80 knjig, na vsaki polici je 20 knjig. Koliko polic ima omara?

R:

O:

Rešene naloge poslikaj in jih pošlji na [moj](mailto:tanja.zupan1@guest.arnes.si) e-naslov do torka, 19. 5. 2020. V predalček zadeva napiši **MAT utrjevanje** in **svoje ime.**

**ŠPORT**

SPRETNOSTNI IZZIV

Ali si že kdaj gledal/a žonglerje? Si se čudil/a njihovi spretnosti?

Si poskusil/a tudi ti, pa ti ni uspelo?

Simpatičen Nik Škrlec je igralec, trenutno vodi oddajo Izodrom, pa tudi Male sive celice, zna odlično sestavljati Rubikovo kocko, **zna tudi žonglirati** in počne še marsikaj zanimivega.

Na povezavi <https://www.youtube.com/watch?v=2PMTMRWod9s> ti bo Nik pokazal, kako se lahko spretnosti žongliranja naučiš tudi ti. Upam, da boš uspešen/a vsaj pri prvih treh nalogah. ☺

Pa še nekaj gibalnih izzivov ti ponujam na povezavi: <https://www.youtube.com/watch?v=PG6Vy3hW1mg> .

*Želim ti veliko zabave!*